SET พุ่งแรง 11 จุดทะลุแนวต้าน 1,470 แนะจับตาตัวเลขเศรษฐกิจเดือนพ.ย.
SET พุ่งแรง 11 จุดทะลุแนวต้าน 1,470 แนะจับตาตัวเลขเศรษฐกิจเดือนพ.ย.
30 ธ.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.15 น. อยู่ที่ 1,472.73จุด บวก 10.78 จุด หรือ 0.74% สูงสุดที่ 1,473.14 จุด ต่ำสุดที่ 1,466.58 จุด มูลค่าการซื้อขาย 9 พันล้านบาท
นายปิยะทัศน์ พาโสมนัสสกุล นักวิเคราะห์ด้านกลยุทธ์การลงทุน บล.เคทีบี (ประเทศไทย) ระบุในบทวิเคราะห์ ประเมินตลาดหุ้นไทยวันนี้น่าจะผันผวน แต่เมื่อดัชนีฯยังไม่หลุดแนวรับ 1,450 จุด ตลาดฯก็ยังมีโอกาสปรับตัวขึ้นไปได้ต่อ ส่วนแนวต้านให้ไว้ที่ 1,470-1,480 จุด พร้อมให้ติดตามการ Re-balance ของ SET50
ขณะที่ นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่าอย่างไรก็ดีให้ติดตามตัวเลขเศรษฐกิจเดือนพ.ย.ที่ธนาคารแห่งประเทศไทย (ธปท.) จะแถลงในวันนี้ และติดตามการ Re-balance ของ SET50 ด้วย ซึ่งอาจจะทำให้ตลาดผันผวนได้บ้าง
 